
Melyik téri képességben jobbak a mérnökök?

A STEM területen dolgozók téri képessége kiemelkedő, továbbá azok a serdülők választják a természettudományos, mérnöki és matematika szakokat, akik jobb téri képességgel rendelkeznek (Wai, Lubinski & Benbow, 2009). Azonban a szakirodalom általában „a téri képesség” megközelítést használja, noha az inkább egy gyűjtőfogalom, több különböző komponenssel. A vizsgálat arra irányul, hogy feltárja, melyik téri képességben jobbak a műszaki és természettudomány területen végzettséget szerzett felnőttek Newcombe és Shipley (2015) négy kategóriás tipológiája alapján.

A 73 fős minta alapján a mérnökök csak a téri orientáció feladatban mutattak szignifikáns kapcsolatot a négy téri képesség közül, amely az extrinzik-dinamikus téri képesség mérésére szolgáló feladattípus.

A mentális forgatás feladatban jól teljesítők várhatóan magasabb matematika tudással bírnak. Ugyanakkor, akik valamelyik téri képességben kiemelkedően teljesítettek, nem feltétlenül járt együtt erős matematikai tudással.

